ΒΡΑΒΕΥΣΗ ΣΥΜΜΕΤΕΧΟΝΤΩΝ ΜΑΘΗΤΩΝ ΣΤΟΝ ΔΙΑΓΩΝΙΣΜΟ ΓΡΑΠΤΟΥ ΛΟΓΟΥ ΕΠΙ ΤΗ ΣΥΜΠΗΡΩΣΕΙ 100 ΧΡΟΝΩΝ ΑΠΟ ΤΗ ΜΙΚΡΑΣΙΑΤΙΚΗ ΚΑΤΑΣΤΡΟΦΗ

Μέ ἀφορμή τήν ἐπέτειο συμπληρώσεως 100 χρόνων ἀπό τήν Μικρασιατική Καταστροφή, ἡ Ἱερά Μητρόπολή μας σέ συνεργασία μέ τή Διεύθυνση Δευτεροβάθμιας Ἐκπαίδευσης Νομοῦ Ροδόπης προκήρυξε «Διαγωνισμό δημιουρ­γικῆς γραφῆς» γιὰ τοὺς μαθητές τῆς Γ΄ τάξεως Γυμνασίου καὶ Α΄ καὶ Β΄ τάξεως Λυκείου, ὃλων τῶν Σχολείων τοῦ Νομοῦ μας, ὁ ὁποῖος βασίστηκε σὲ ἕνα ἀφιερωματικό βίντεο μέ σπάνιες ἱστορικές φωτογραφίες.

Ὁ Διαγωνισμός ὁλοκληρώθηκε καὶ τήν Κυριακή, 22 Μαΐου ἐ. ἒ., στόν Καθεδρικό Ἱερό Ναό Εὐαγγελισμοῦ τῆς Θεοτόκου Κομοτηνῆς ὁ Σεβασμιώτατος θά βραβεύσει τοὺς τρεῖς πρώτους μαθητές μὲ χρηματικό ποσό. Ἐπίσης σὲ ὃλους τους μαθητές θὰ ἐπιδόσει ἀναμνηστικά γιά τή συμμετοχή τους.

Ἡ μνήμη τῆς ἱστορίας τῆς Πατρίδος μας, ἡ τιμή στοὺς πολύπαθους Προγόνους μας καὶ ἡ μεταλαμπάδευσή τους στὴν νέα γενιά εἶναι τό θεμέλιο τῆς συλλογικῆς μας ὑπάρξεως καί ἡ ραχοκοκαλιά γιὰ ἕνα ἀσφαλές μέλλον γιὰ τὴν Πατρίδα μας.